Period: Old Babylonian
Genre: Literary
Transliteration:
<SURFACE>
lu-bi-ŋu₁₀ lu-bi-ŋu₁₀ lu-bi-ŋu₁₀
la-bi-ŋu₁₀ la-bi-ŋu₁₀ lal₃ ama ugu-na-ŋu₁₀
ŋeštin duru₅-ŋu₁₀ lal₃ ku₇-ku₇-ŋu₁₀ ka lal₃ ama-na-ŋu₁₀
igi-za igi du₈-ru-na-bi ma-dug₃ ŋen nin₉ ki aŋ₂-ŋu₁₀
ka-za gu₃ di-di-bi ma-dug₃ ka lal₃ ama-na-ŋu₁₀
nundum-za ne su-ub-bi ma-dug₃ ŋen nin₉ ki aŋ₂-ŋu₁₀
nin₉-ŋu₁₀ še-za kaš-bi in-dug₃ ka lal₃ ama-na-ŋu₁₀
bappir-za gu₂-me-ze₂-bi in-dug₃ ŋen nin₉ ki aŋ₂-ŋu₁₀
e₂-a la-la-zu...ka lal₃ ama-na-ŋu₁₀
nin₉-ŋu₁₀ la-la-zu...ki aŋ₂-ŋu₁₀
e₂-zu {e₂}šutum...ak ka...
za-e dumu lugal-la <unk>...ŋu₁₀
mu-un-til₃-le-na mu-un-til₃-le-na na-aŋ₂-erim₂ ma-kud-de₃-en
šeš uru₂ bar-ra mu-un-til₃-le-nam na-aŋ₂-erim₂ ma-kud-de₃-en
lu₂-kur₂-ra šu nu-mu-ni-in-dug₄-ga na-aŋ₂-erim₂ ma-kud-de₃-en
lu₂-kur₂-ra saŋ <unk>...na-aŋ₂-erim₂ ma-kud-de₃-en
{tug₂}aŋ₂-lam₂ sal-la ma-il₂-la-a-ŋu₁₀
ki-ig-ga aŋ₂-ŋu₁₀ mu-lu...
...na-aŋ₂-erim₂-ma...šeš i-bi₂...
šeš-ŋu₁₀ na-aŋ₂-erim₂-ma du₅-mu-ra-an-mar-mar šeš i-bi₂ sag₉-sag₉-ŋu₁₀
šu zid-da-zu gal₄-la-ŋa₂ de₃-em-mar
gab₂-bu-zu saŋ-ŋu₁₀-uš im-ši-ri
ka-zu ka-ŋa₂ um-me-te
šu-um-du-um-ŋu₁₀ ka-za u₃-ba-e-ni-dab₅
za-e ur₅-ta na-aŋ₂-erim₂ ma-kud-de₃-en
ur₅-ra-am₃ mu munus-e-ne-kam šeš i-bi₂ sag₉-sag₉-ŋu₁₀
ul gur₃-ru-ŋu₁₀ ul gur₃-ru-ŋu₁₀ hi-li-zu ze₂-ba-am₃
{ŋiš}kiri₆ {ŋiš}hašhur-a ul gur₃-ru-ŋu₁₀ hi-li-zu ze₂-ba-am₃
{ŋiš}kiri₆ {ŋiš}meš₃-a gurun il₂-la-ŋu₁₀ hi-li-zu ze₂-ba-am₃
du₅-mu-zid-abzu ni₂-te-na-ŋu₁₀ hi-li-zu ze₂-ba-am₃
dim₃ kug-ga-ŋu₁₀ dim₃ kug-ga-ŋu₁₀ hi-li-zu ze₂-ba-am₃
dim₃ ŋiš-nu₁₁-gal suh za-gin₃ keše₂ hi-li-zu ze₂-ba-am₃
bal-bal-e {d}inana-kam

Cuneiform:
<SURFACE>
𒇻𒁉𒈬𒇻𒁉𒈬𒇻𒁉𒈬
𒆷𒁉𒈬𒆷𒁉𒈬𒋭𒂼𒌋𒅗𒈾𒈬
𒃾𒀀𒈬𒋭𒆯𒆯𒈬𒅗𒋭𒂼𒈾𒈬
𒅆𒍝𒅆𒂃𒊒𒈾𒁉𒈠𒄭𒁺𒎐𒆠𒉘𒈬
𒅗𒍝𒅗𒁲𒁲𒁉𒈠𒄭𒅗𒋭𒂼𒈾𒈬
𒅻𒍝𒉈𒋢𒌒𒁉𒈠𒄭𒁺𒎐𒆠𒉘𒈬
𒎐𒈬𒊺𒍝𒁉𒁉𒅔𒄭𒅗𒋭𒂼𒈾𒈬
𒋋𒍝𒄘𒈨𒍢𒁉𒅔𒄭𒁺𒎐𒆠𒉘𒈬
𒂍𒀀𒆷𒆷𒍪...𒅗𒋭𒂼𒈾𒈬
𒎐𒈬𒆷𒆷𒍪...𒆠𒉘𒈬
𒂍𒍪𒂍𒄀𒈾𒀊𒌌...𒀝𒅗...
𒍝𒂊𒌉𒈗𒆷<unk>...𒈬
𒈬𒌧𒋾𒇷𒈾𒈬𒌧𒋾𒇷𒈾𒈾𒉘𒉈𒊒𒈠𒋻𒉈𒂗
𒋀𒍍𒁇𒊏𒈬𒌧𒋾𒇷𒉆𒈾𒉘𒉈𒊒𒈠𒋻𒉈𒂗
𒇽𒉽𒊏𒋗𒉡𒈬𒉌𒅔𒅗𒂵𒈾𒉘𒉈𒊒𒈠𒋻𒉈𒂗
𒇽𒉽𒊏𒊕<unk>...𒈾𒉘𒉈𒊒𒈠𒋻𒉈𒂗
𒌆𒉘𒉈𒊩𒆷𒈠𒅍𒆷𒀀𒈬
𒆠𒅅𒂵𒉘𒈬𒈬𒇻...
...𒈾𒉘𒉈𒊒𒈠...𒋀𒄿𒉈...
𒋀𒈬𒈾𒉘𒉈𒊒𒈠𒂅𒈬𒊏𒀭𒈥𒈥𒋀𒄿𒉈𒊷𒊷𒈬
𒋗𒍣𒁕𒍪𒊩𒆷𒂷𒉈𒅎𒈥
𒆏𒁍𒍪𒊕𒈬𒍑𒅎𒅆𒊑
𒅗𒍪𒅗𒂷𒌝𒈨𒋼
𒋗𒌝𒁺𒌝𒈬𒅗𒍝𒅇𒁀𒂊𒉌𒆪
𒍝𒂊𒄯𒋫𒈾𒉘𒉈𒊒𒈠𒋻𒉈𒂗
𒄯𒊏𒀀𒀭𒈬𒊩𒂊𒉈𒄰𒋀𒄿𒉈𒊷𒊷𒈬
𒌌𒅍𒊒𒈬𒌌𒅍𒊒𒈬𒄭𒇷𒍪𒍢𒁀𒀀𒀭
𒄑𒊬𒄑𒈢𒀀𒌌𒅍𒊒𒈬𒄭𒇷𒍪𒍢𒁀𒀀𒀭
𒄑𒊬𒄑𒈩𒀀𒄧𒅍𒆷𒈬𒄭𒇷𒍪𒍢𒁀𒀀𒀭
𒂅𒈬𒍣𒍪𒀊𒉎𒋼𒈾𒈬𒄭𒇷𒍪𒍢𒁀𒀀𒀭
𒈕𒆬𒂵𒈬𒈕𒆬𒂵𒈬𒄭𒇷𒍪𒍢𒁀𒀀𒀭
𒈕𒄑𒉢𒃲𒈽𒍝𒆳𒆟𒄭𒇷𒍪𒍢𒁀𒀀𒀭
𒁄𒁄𒂊𒀭𒈹𒄰